**Ny stipendiat/ph.d.-kandidat**

Rutine for bestilling av midlertidig studierett – pre-ph.d.

Stipendiater og ph.d.-kandidater begynner på sine studieløp uavhengig av semesterstart eller andre faste tidspunkter i året. De **skal** levere søknad om opptak til forskerutdanningen **senest 3 måneder** etter oppstart i stipendiatstillingen. Dette gjelder selvsagt også de kandidatene som er tilsatt utenfor UiB.

Hvis det er ønskelig og mulig at nye stipendiat/ph.d.-kandidater skal begynne å ta emner til opplæringsdelen helt i starten av løpet kan vi tildele en midlertidig studierett; **ZDGMNFAK –PHDPRE**.

Denne studieretten er gyldig i 3 måneder fra den blir tildelt. Det er **ikke** anledning til å forlenge studieretten.

For å opprette ZDGMNFAK-studieretter må det sendes en bestilling til fakultetet (ph.d.-koordinator) med følgende informasjon:

For kandidater uten norsk personnummer:

* Fullt navn
* Kjønn
* Statsborgerskap
* Fødselsdato
* Adresse i hjemlandet
* Adresse i Norge
* Kopi av pass

For kandidater med norsk personnummer:

* Fullt navn, sjekk pass eller ID-kort
* Personnummer
* Statsborgerskap